#### ☑️ **ГОРИВЕН ФИЛТЪР ЗА КОЛА - ЗАЩО Е ТОЛКОВА ВАЖЕН❓**


**⭐ AutoProfi.BG ☎ 0889 68 63 60**  

Двигателя е сърцето на всеки автомобил. Поради тази причина той трябва да бъде добре поддържан, което включва подмяна на някои компоненти консумативи и резервни части. Макар филтрите често пъти да бъдат забравяни, те са жизнено важни за ефективността на автомобила. Един от всички тях е горивния филтър. Неговата роля е да пречиства горивото от замърсители, преди да навлезе в двигателя. Това е ключов момент в процеса на работа на превозното средство, тъй като попадането на замърсители в двигателя е основна причина за появата на проблеми и необходимост от ремонти дейности по колата. Източник на вредни частици е не само околната среда, но и също предлаганите некачествени горива на пазара. За това горивните филтри са способни да неутрализират, както едри, така и дребни частици като прах, ръжда, кал и много други. Горивните филтри са различни, което се дължи на факта, че съществуват различни двигатели и горивни системи. Най-общо казано те се делят на два типа – за фино и грубо почистване. Характерно за филтрите за грубо почистване е, че те са способни да неутрализират частици с размери, по-големи от 0.05- 0.07мм. Филтриращите им елементи могат да бъдат мрежести, лентови и др. При преминаване на  горивото през него, едрите частици се утаяват в съда в долната му част. Автомобилните горивни филтри за фино филтриране служат за пречистване на частици с размери над 3-5 микрона. Филтриращите им елементи са изработени от висококачествена многослойна хартия, покрита със скрепително вещество. Този тип горивни филтри са ефективни за улавяне на дребни органични елементи, утайки, вода и дори парафин, който преминава в горивото чрез процеса на кристализация.